Универзитет у Британској Колумбији – ćirilicom

**Univerzitet u Britanskoj Kolumbiji** (engl. ; fr. *Université de la Colombie-Britannique*) je javni istraživački univerzitet u kanadskoj provinciji Britanskoj Kolumbiji sa sedištem u Vankuveru. Institucija je osnovana 1908. godine, a današnji naziv koristi od 1915. godine. Univerzitet je najstarija institucija visokog obrazovanja u Britanskoj Kolumbiji. Površina univerzitetskog kampusa je 4.02 km2 i kampus je smešten 10 kilometara od središnjeg dela Vankuvera. Kampus Okagan u Kelovni pokriva 2.09 km2 i otvoren je 2005. godine.

Univerzitet dodeljuje akademske titule u preko 300 oblasti na raznim nivoima studija. Školarine koje plaćaju studenti koji dolaze iz Britanske Kolumbije i oni koji dolaze van provincije ili izvan Kanade značajno se razlikuju. Profesori i istraživači sa ovoga univerziteta poneli su ukupno 7 Nobelovih nagrada u raznim oblastima.

2015. institucija je rangirana kao 30. najbolji univerzitet na svetu na listi *U.S. News & World Report*, kao 32 u svetu u 2014-2015 godini na listi *Times Higher Education World University Rankings* i kao 43. najbolji univerzitet na svetu 2014. godine na listi *QS World University Rankings*. Institucija je članica prestižne organizacije U15-grupa kanadskih istraživačkih univerziteta.

Istorija
--------

Stara fotografija univerziteta iz 1917. godine
Henri Maršal Tori
Studentski marš 1922.
1877. godine, svega šest godina pošto se Britanska Kolumbija pridružila u sastav Kanade, nadzornik za obrazovanje Džon Džesop podneo je predlog da se oformi provincijski univerzit. Zakon kojim se pošlo u realizaciju ove ideje usvojila je provincijska skupština 1890. godine, ali je nakon toga došlo do neslaganja oko toga treba li novi univerzitet da se nalazi na ostrvu Vankuver ili na kopnu u istoimenom gradu. Provincijski univerzitet formalno je osnovan na osnovu *Zakona o univerzitetu Britanske Kolumbije* iz 1908. godine (engl. ), iako njegova lokacija nije još bila određena. Organizacija novoga univerziteta bila je osmišljena prema modelu Univerziteta u Torontu.

Pre nego je donesen Zakon o univerzitetu, bilo je nekoliko pokušaja da se uspostavi institucija koja bi dodeljivala akademska znanja uz pomoć *Univerziteta u Torontu* i *Univerziteta Makgil*. *Kolumbijski koledž u Nju Vestminsteru*, kroz formalnu pripadnost i saradnju sa *Viktorijinim univerzitetom u Torontu*, počeo da pruža prve kolegije na prelazu u XX vek, ali je *Univerzitet Makgil* bio taj koji je uspeo da uspostavi dominaciju u visokom obrazovanju u ranim 1900-im.

Oslanjajući se na uspešnu saradnju između srednjih škola iz Vankuvera i Viktorije sa Univerzitetom Makgil, Henri Maršal Tori je pomogao da se uspostavi *Visoka škola Univerziteta Makgil u Britanskoj Kolumbiji*. Od 1906. do 1915. godine visoka je škola poslovala kao privatna ustanova koja je pružala prve pripremne godine obrazovanja nakon kojih su studenti završavali univerzitet na Makgilu ili nekom drugom univerzitetu. *Henri Maršal Tori Medalja*, koja je ponela ime osnivača univerziteta, osnovana je 1941. godine.

Zbog slabljrnja ekonomije i izbijanja Prvog svetskog rata u avgustu 1914. primorala je univerzitetsku administraciju da odloži planove za izgradnju novoga kampusa u Point Greju, a za zamenu novi je dom univerziteta od 1925. godine postao kampus *Makgil koledža u Britanskoj Kolumbiji*. Predavanja su započela 30. septembra 1915, a prve diplome dodeljene su 1916. godine.

Do 1918. Prvi svetski rat dominirao je životom na kampusu kada je veliki broj studenata mobilisan za aktivnu vojnu službu. Do 1920. univerzitet je imao tri fakulteta. 1920-1921. 576 studenata i 386 studentkinja pohađalo je predavanja, a predavalo im je 64 profesora, od toga 6 profesorica. U ranom 20. veku predavanja su se proširila na stručno obrazovanje proširio, van tradicionalnih oblasti teologije, prava i medicine. Univerzitet tada nijue davao diplome u ovim novim oblastima, ali je vremenom počinjao da nudi titule u novim stručnim oblastima kao što su inženjering, poljoprivreda, sestrinstvo i učiteljski smer.

Izvori
------

1. ↑  UBC Facts and Figures. News.ubc.ca. Retrieved on 2014-07-14.
2. ↑  „UBC Facts and Figures (2013/2014)". 2014. Pristupljeno 14 July 2014.
3. 1 2  UBC Enrolment Up for 2012/2013 School Year | Options Solutions Educational Consultants Arhivirano 2014-01-16 na Wayback Machine-u. Optionssolutionsed.com (2012-09-13). Retrieved on 2014-04-12.
4. ↑  „UBC's Colours: Blue & Gold". University of British Columbia. Pristupljeno November 17, 2012.
5. ↑  „Top World University Rankings". US News. 2014-10-28. Pristupljeno 2015-02-28.
6. ↑  „World Reputation Rankings 2015". *Times Higher Education*. Pristupljeno 3 July 2015.
7. ↑  „QS World University Rankings® 2014/15". *Top Universities*. Pristupljeno 3 July 2015.
8. ↑  „The Canadian Encyclopedia". Thecanadianencyclopedia.com. Arhivirano iz originala na datum 2008-08-27. Pristupljeno October 6, 2008.

Vanjske veze
------------

***Univerzitet u Britanskoj Kolumbiji*** na Wikimedijinoj ostavi

* ubc.ca

| * p
* r
* u
Kanada U15-grupa kanadskih istraživačkih univerziteta |
| --- |
| 
* Alberta Alberta
* Britanska Kolumbija Britanska Kolumbija
* Alberta Calgary
* Nova Škotska Dalhousie
* Quebec Laval
* Manitoba Manitoba
* Quebec McGrill
* Ontario McMaster
* Quebec Montreal
* Ontario Ottawa
* Ontario Queen's
* Saskatchewan Saskatchewan
* Ontario Toronto
* Ontario Waterloo
* Ontario Zapadni Ontario

 |  |